b'\n_START_ARTICLE_\nSyyrian sis\xc3\xa4llissota ja Ven\xc3\xa4j\xc3\xa4\n_START_PARAGRAPH_\nSyyrian sis\xc3\xa4llissota ja Ven\xc3\xa4j\xc3\xa4 k\xc3\xa4sittelee l\xc3\xa4hinn\xc3\xa4 Ven\xc3\xa4j\xc3\xa4n toimia Syyrian sis\xc3\xa4llisodassa,_NEWLINE_Ven\xc3\xa4j\xc3\xa4 on ollut Syyrian liittolainen 1950-luvulta l\xc3\xa4htien, ja Assadin vallan aikana maahan perustettiin pieni laivastotukikohta. Ven\xc3\xa4j\xc3\xa4 pyrkii Syyriassa s\xc3\xa4ilytt\xc3\xa4m\xc3\xa4\xc3\xa4n vakaan, itselleen yst\xc3\xa4v\xc3\xa4llismielisen hallituksen ja taistelemaan terrorismia vastaan. Ven\xc3\xa4j\xc3\xa4 on sodan alusta alkaen tukenut YK:ssa antamilla lausunnoillaan ja sotilasavulla Assadin hallitusta. Toisaalta ven\xc3\xa4l\xc3\xa4iset poliitikot Vladimir Putinia my\xc3\xb6ten ovat ottaneet joissain lausunnoissa et\xc3\xa4isyytt\xc3\xa4 Assadiin. Maa aloitti syksyll\xc3\xa4 2015 Syyriassa ilmaiskut Isisi\xc3\xa4 ja muita kapinallisia vastaan. Ven\xc3\xa4j\xc3\xa4 keskeytti yll\xc3\xa4tt\xc3\xa4en p\xc3\xa4\xc3\xa4osan ilmaoperaatiostaan maaliskuussa 2016. Ven\xc3\xa4j\xc3\xa4n lentokoneet pommittivat saarrettua Aleppoa syksyll\xc3\xa4 2016 yhdess\xc3\xa4 Syyrian ilmavoimien kanssa. Maa torppasi Ranskan esitt\xc3\xa4m\xc3\xa4n YK:n turvallisnnusneuvoston _NEWLINE_Aleppon pommitukset tuomitsevan p\xc3\xa4\xc3\xa4t\xc3\xb6sehdotuksen.\n_START_SECTION_\nVen\xc3\xa4j\xc3\xa4 - Syyria\n_START_PARAGRAPH_\nAinoa entisen Neuvostoliiton ulkopuolinen ven\xc3\xa4l\xc3\xa4inen sotilastukikohta on Syyriassa sijaitseva Tartusin laivastotukikohta. Ven\xc3\xa4j\xc3\xa4 on my\xc3\xb6s perinyt kauppakumppanuuden Neuvostoliiton ajoilta.  _NEWLINE_Kun kansannousu alkoi ja sis\xc3\xa4llissota syttyi 2011, Ven\xc3\xa4j\xc3\xa4 ei halunnut antaa Yhdysvalloille samaa voimank\xc3\xa4ytt\xc3\xb6mahdollisuutta kuin Libyassa 2011. Ven\xc3\xa4j\xc3\xa4 vastusti kaikkea ulkopuolista sekaantumista Syyrian asioihin ja varsinkin hallituksen vastaista sotilaallista interventiota.\n_START_SECTION_\nSotilasapu hallitukselle\n_START_PARAGRAPH_\nVuoden 2012 kes\xc3\xa4kuussa Yhdysvallat syytti Ven\xc3\xa4j\xc3\xa4\xc3\xa4 taisteluhelikopterien toimittamisesta Syyrian hallinnolle ja t\xc3\xa4m\xc3\xa4n laajentavan taisteluja entisest\xc3\xa4\xc3\xa4n. Ven\xc3\xa4j\xc3\xa4n mukaan asekaupoilla ei ole pyrkimyst\xc3\xa4 vaikuttaa sodan kulkuun, koska Al Assadin hallinnolla on jo entuudestaan sopimukset asetoimituksista Ven\xc3\xa4j\xc3\xa4n kanssa. Ven\xc3\xa4j\xc3\xa4 l\xc3\xa4hetti sotilasneuvonantajia Syyriaan vuodesta 2012. Ven\xc3\xa4j\xc3\xa4 auttoi Syyriaa my\xc3\xb6s diplomatian keinoin. Ven\xc3\xa4j\xc3\xa4 pyysi Assadia h\xc3\xa4vittytt\xc3\xa4m\xc3\xa4\xc3\xa4n maan kemialliset aseet, ja onnistui n\xc3\xa4in est\xc3\xa4m\xc3\xa4\xc3\xa4n Yhdysvaltojen ilmaiskut Syyriaan.\n_START_SECTION_\nEi varauksetonta tukea Assadille\n_START_PARAGRAPH_\nJoulukuussa 2012 Ven\xc3\xa4j\xc3\xa4n presidentti Vladimir Putin otti et\xc3\xa4isyytt\xc3\xa4 Assadiin, mutta Putinin mielest\xc3\xa4 Assadin kaatuminen saattaisi pahentaa Syyrian kriisi\xc3\xa4 entisest\xc3\xa4\xc3\xa4n. N\xc3\xa4iden ja monien muiden vastaavien uutisointien j\xc3\xa4lkeen Ven\xc3\xa4j\xc3\xa4 kielsi l\xc3\xa4nsimedioiden virheelliset tulkinnat sanomisistaan Syyrian konfliktissa ja korosti ettei ole muuttanut kantaansa asiassa. Ven\xc3\xa4l\xc3\xa4isten ja Assadin v\xc3\xa4lill\xc3\xa4 oli tapaaminen vuonna 2015. Toisaalta Ven\xc3\xa4j\xc3\xa4 pyrki kutsumaan neuvotteluihin kapinallisia. Ven\xc3\xa4j\xc3\xa4n marrakuun alussa 2015 antaman lausunnon mukaan maa ei kannata Assadin hallintoa periaatteen vuoksi, vaan Syyrian kansan on p\xc3\xa4\xc3\xa4tett\xc3\xa4v\xc3\xa4 johtaako Assad maata.'